Diari Oficial de la Generalitat Valenciana


Sumari del DOGV 6375, del 13-10-2010 (2010/10990)

RESOLUCIÓ de 5 d'octubre de 2010, de la Direcció General d'Ordenació i Centres Docents, per la qual s'aprova transferir a un centre públic de titularitat de la Generalitat amb aula específica d'Educació Especial autoritzada determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6375

Data del DOGV
:   13-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10615


Data del document
:   05-10-2010

Organisme emissor
:   Conselleria d'Educació

Tipus de document
:   Resolució

Descriptors 

:   * ajuda pública

RESOLUCIÓ de 5 d'octubre de 2010, de la Direcció General d'Ordenació i Centres Docents, per la qual s'aprova transferir a un centre públic de titularitat de la Generalitat amb aula específica d'Educació Especial autoritzada determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat. [2010/10231]  
La Llei Orgànica 2/2006, de 3 de maig, d'Educació (BOE núm. 106, de 4 de maig), en l'article 74 establix que «L'escolarització de l'alumnat que presenta necessitats educatives especials serà regit pels principis de normalització i inclusió, i assegurarà la seua no-discriminació i la igualtat efectiva en l'accés i la permanència en el sistema educatiu, a fi de poder introduir mesures de flexibilització de les distintes etapes educatives, quan es considere necessari».  
De conformitat amb l'esmentada Llei Orgànica d'Educació, l'Orde de 3 de desembre de 2009, de la Conselleria d'Educació (DOCV núm. 6167, de 9 de desembre), regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2010-2011, i preveu en l'apartat quint (annex II) esta necessària flexibilització a l'establir un procediment singular per a poder atendre les necessitats de material escolar d'estos alumnes.  
L'Orde de 48/2010, d'1 de juny, de la Conselleria d'Educació (DOCV núm. 6283, de 7 de juny), determina, el crèdit que ha de finançar el bonollibre per a l'alumnat que cursa de primer a sext d'Educació Primària en un centre públic o privat concertat, per al curs 2010-2011.  
Vista la documentació presentada pel centre docent esmentat, en la qual comuniquen que l'alumnat presenta unes necessitats educatives especials i necessita disposar d'uns materials escolars distints per a desenrotllar-ne el procés d'aprenentatge, per la qual sol·licita que l'import global dels bonollibres per a l'adquisició de llibres de text corresponent a l'alumnat del centre siga remés al centre per a sufragar els gastos derivats per la compra dels dits materials escolars.   
Vist que d'esta manera es consolida el treball de l'equip docent del centre, al mateix temps que es respecta el dret dels alumnes d'este a ser beneficiaris de la gratuïtat dels llibres de text.  
D'acord amb el que establix la disposició final primera de l'Orde de 3 de desembre de 2009 abans esmentada, en la qual es delega en la Direcció General d'Ordenació i Centres Docents l'autorització per a dictar les resolucions del bonollibre, resolc:   
Primer  
Transferir al centre docent públic esmentat en l'annex l'import global dels bonollibres per a l'adquisició dels llibres de text que correspondria a l'alumnat del centre, a fi de sufragar els gastos derivats de l'adquisició del material escolar, que per les seues característiques específiques i singulars requerisca este alumnat per al curs 2010-2011.  
Segon  
La transferència s'abonarà amb càrrec al capítol IV, línia de subvenció T0067000, denominada «Gratuïtat llibres de text», del capítol IV, de la secció, servici, centre gestor i programa 86.42.85.377.18, de la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre). L'import de la transferència per al centre esmentat en l'annex puja a 1.100,00 €.  
Tercer  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La   
Annex I / Anexo I  
  
transferència de l'ajuda haurà de ser justificada pel centre en concepte de gastos derivats de les necessitats pròpies del dit alumnat, aportant el certificat del consell escolar, d'acord amb el que establix el punt quint (segons model annex II-B) de la premencionada Orde de 3 de desembre de 2009, de la Conselleria d'Educació.  
El centre haurà de conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control, i tot això d'acord amb el que establix la Llei 38/2003, de 17 de novembre, General de Subvencions (BOE núm. 276, de 18 de novembre).  
Quart  
El centre reunix tots els requisits establits en l'article 13 de l'esmentada Llei 38/2003, General de Subvencions.  
Quint  
Esta resolució i l'annex es publicarà en el Diari Oficial de la Comunitat Valenciana, en els taulers d'anuncis dels centres i en les direccions territorials de la Conselleria d'Educació de València, Alacant i Castelló, així com en la pàgina d'Internet: .  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà del dia en què es notifique la resolució expressa del recurs de reposició o que este s'haja de considerar presumptament desestimat.   
València, 5 d'octubre de 2010.- El director general d'Ordenació i Centres Docents: Rafael Carbonell Peris.